Estonia
Estonia Res apud Vicidata repertae: Terra continens: Europa Territoria finitima: Lettonia, Russia Locus: 59°0′0″N 26°0′0″E Caput: Tallinna Gestio Res publica parlamentaria Princeps: Alar Karis Praefectus: Kaja Kallas Consilium: Riigikogu Situs interretialis Populus Numerus: 1 374 687 Sermo publicus: lingua Estonica Zona horaria: UTC+2 Moneta: euro Commemoratio Paean: Mu isamaa on minu arm Sigla ISO EE, EST, 233; IOC EST Dominium interretiale: .ee Praefixum telephonicum: +372 Siglum autoraedarum: EST Vide etiam paginam fere homonymam: 1541 Estonia. Estonia (Estonice Eesti, plenius Eesti Vabariik "Res publica Estonia") est natio in Boreo-Europaea regione Baltica. A septemtrione Sinu Finnico, ab occidente Mari Baltico, a meridie Lettoniā (343 chm.), et ab oriente Lacu Peipo ac Russiā (338,6 chm.) terminatur. Trans Mare Balticum iacet Suecia ab occidente et Finnia a septemtrionibus. Territorium Estonicum 45 227 km2 tegit, et climate continentali umido afficitur. Estonia democratica respublica parlamentaria divisa est in comitatus quindecim, urbe capitali et maxima Tallinna. Cum 1,3 millionibus incolarum, est una inter nationes socias infrequentissimas Unionis Europaeae, Eurozonae et Consociationis ex Pacto Atlantico Septemtrionali. Estonienses sunt populus Balto-Finnicus, cuius lingua publica Estonica ad familiam Finno-Ugricam pertinet, proxime ad Finnicam, procul ab Hungaricam et Samicam stans. Natio evoluta cum progressa, magnorum redituum oeconomia, Estonia Organizationis Coöperationis Oeconomicae et Evolutionis socia est. Valde magno loco sita est in Indice Evolutionis Humanae, et oeconomicae libertatis, civilium libertatum, educationis et preli libertatis (tertio loco in toto orbe terrarum anno 2012) programmata secunde exercet. Estonia crebro velut una inter conexissimas nationes in Europa describitur et sita est vicesimo loco in Consociationis Nationum Indice Promptae Gubernationis Electronicae.